MILIARIA 


ACCURATIUS  DESCRIPTA. 


1.  Multum  ct  diverse  disseruerunt  medici  de  morbo  Miliario  ; 
ad  hunc  tamen  usque  diem  nulla  ejus  adumbratio  simul  plena  et 
fidelis  publici  juris  est;  nempe  quod  auctores  plus  operae  dederint 
certando  num  morbus  esset  essentialis  suique  generis  Miliaria, 
quam,  (labori  minus  ambitioso,  hominibus  tamen  magis  profu- 
turo,) symptomata  ejus  causasquc  indagando,  et  veram  historiam 
enarrando.  Lacunam  pro  virili  explere,  omnique  fere  contro- 
versia missa,  plenam  et  fidelem  ipsius  morbi  imaginem  de- 
pingere, in  animo  est. 

2.  Morbus  dicitur  Miliarius  similitudine  ducta  a Milio  herba, 
quia  a seminibus  Milii  non  multum  abludunt  vesiculae  a Miliaria 
in  cute  genitae.  Ut  luculenter  comparcat  similitudo  necesse  est 
auferatur  tegmen  semini  a corolla  datum.  Ablato  tegmine 
enitescit  similitudo  inter  semen  nudum  Milii  minimum,  subal- 
bidum, pene  sphericum,  et  vesiculam  tenuem  Miliariae  tres  vel 
quatuor  dies  natam,  et,  rubedine  basis  jam  evanida,  speciem 
albidam  prae  se  ferentem. 

3.  Tam  acute  quam  chronice  grassatur  Miliaria.  Acutae 
febris  major  est,  symptomata  graviora,  exitus,  praesertim  morbo 
epidemice  saeviente,  haud  raro  lethalis.  Chronica,  fere  semper 
boni  ominis,  adeo  mitis  est  nonnunquam,  ut  vix  et  ne  vix  quidem 
febricitet  aeger,  qui  consuetis  muneribus  vacat  nullo  vexatus 
incommodo,  nisi  debilitate  identidem  ingravescente,  serieque 
eruptionum  modo  non  perpetua. 

Miliaria  4.  Periodus  febrilis  eruptionem  Miliariae  acutae 
Acuta,  nunquam  non  praegrediens  vel  longior  vel  brevior 
saepius  tamen  octo  dierum  est  ; ultra  diem  quin- 
decimum  raro  extenditur.  Periodum  introducit  rigor  pome- 
ridianus  ; rigorem  excipit  ardor  ; ardorem  vero  sudor 
copiosus  matutinus.  Rigor  nunc  levis  est  brevique  dimittit ; 
nunc  ita  graviter  incumbit  ut  non  pedes  solum  et  crura 
usque  ad  media  femora,  sed  manus  etiam  atque  brachia  juxta 
humeros,  per  horas  duas  vel  tres  nulla  arte  calefacienda 
frigescant.  Rigor  febris  primus,  aliquando  etiam  secundus, 
verus  est,  cum  horrore  et  tremore  ; reliqui  neque  horrore  neque 
tremore,  sola  artuum  frigiditate  insigniri  solent.  Sudoris,  quo 
solvitur  paroxysmus,  odor  gravis  est  et,  uti  dicitur,  “ acescens.” 
Ibi  uberior  ubi  magis  frigebat  sub  rigore  cutis,  adeo  scatet  sudor 
juvenibus  nonnullis  nunc  primum  Miliaria  correptis,  ut  vapor  e 
corpore  nudo  emanans,  stragulis  subito  amotis,  imaginem  densae 
nubeculae  referat.  Ob  sudorem  uberrimum  nomina  morbo  indita 
sudor  Miliarius  et  sudor  Picardiae. 

Rigor,  ardor,  et  sudor  simul  duodecim  ferme  horarum  sunt, 
rigore  superveniente  ad  secundam  fere  horam  pomeridianam,  et 
somno  inquieto  obrepente  sub  finem  sudoris  postero  mane. 
Subsequitur  remissio  symptomatum  per  horas  duodecim,  febre 
denuo  ingravescente  ad  eandem  horam  secundi  diei,  et  eodem 
modo  quo  pridie  remittente  sub  mane  proximo.  Haud  raro 
tamen  et  exacerbationes  et  remissiones  minus  ad  normam  sunt, 
neque  redeunt  nisi  per  intervalla  inconstantissima.  Remissio, 
quae  assueto  Miliariae  longior,  eadem  nunc  primum  correpto 
brevior  est.  Ille,  velut  qui  vera  intermittente  laborat,  per 
intervalla  pene  expers  febris  vivit ; huic  continua  quasi  febre 
fatigato,  hora  optata  remissionis  vix  paulum  quidem  levaminis 
affert.  Febre  indies  ingravescente  lingua  fit  arida,  tremula,  et, 
uti  labra  osque  internum  fere  totum,  obsita  aphthis,  easdem 
subituris  mutationes,  quas  aphthae  lactantium.  Dolori  capitis 
accedit  noctu  nonnihil  delirii,  interdiu  vertigo  adeo  intensa  ut 
aegro  obstet  quo  minus  stet  vel  quam  brevi  erectus.  Oculos,  qui 
languide  nitent  et  speciem  referunt  ebrietatis  simul  et  cupidi- 
tatis, identidem  queritur  aegrotus  obeoecatos  densa  quasi  caligine. 
Vomitus,  nisi  epidemica  sit  Miliaria,  rarius  urget.  Cathartica 
vel  lenia,  dum  solvunt  alvum,  leipothyraiam  movent;  quare  bene 
cavendum  no  sub  alvi  solutione  aeger  sedeat  erectus.  In 

gravioribus  paululum  modo  urina;,  eademque  vel  rubra  vel  tur- 
bida. In  mitioribus  urina  limpida  et  plus  aequo  abundans. 
Subsultus  est  musculorum  fere  continuus  ; debilitas  summa, 
typhoideae  instar. 

5.  Incerto  febris  dio,  qui  modo  non  semper  intermedius  inter 
secundum  et  decimum  quintum  saepius  octavus  est,  eruptio 
papularum  Miliariarum  fit  in  cute.  Eruptionem  proxime 
praecedit  exacerbatio  gravior,  quam  rigor,  vel  dolore  lateris,  vel 
angustiis  respirationis  et  anxietate  animi,  vel  demum  vertigine 
vehementique  cephalalgia  notabilis  introducit,  solvit  vero  sudor 
olidus,  uberrimus.  Regio  cutis  eruptione  primum  obsidenda 
pruritu  et  “ stupore  pungitivo”(a)  tentatur,  atque  illico  papulis 
minimis  laete  rubris  (Miliaria  rubra  antiquorum)  quasi  sabulo 
tenui  impacto  scabra  est.  Postridie  in  apicibus  papularum  jam 
majorum  et  evectiorum  liquor  pellucidus  ope  microscopii 
simplicis  est  detegendus.  Liquor  primo  fit  turbidus,  dein 

albidus,  brevique  eo  adaugescit  ut  totam  impleat  papulam, 
quae,  diebus  aliquot  elapsis  et  rubedine  basis  prorsus  evanida, 
speciem  induit  pustulae  exiguae,  sphericae,  cui  color  vel  lactis, 
vel  margaritae,  vel  nudi  seminis  Milii.  Hoc  modo  maturari 
solent  papulae  majores,  et  quibus  basis  rubrior.  Papulae 
minores  et  quibus  minus  rubra  basis  alio  quodam  modo 
maturantur,  abeuntque  sine  mora  in  vesiculas,  ob  tenuitatem 
pelluciditatemque  et  mollitudinem  aegrius  in  cute  distin- 
guendas, eoque  haud  raro  tam  aegrotum  quam  medicum 
fallentes.  Eruptio  primum  obtinet  ad  latera  colli,  dein  in  regione 
universa  pectoris,  praesertim  ad  mammas ; paulo  post  ad  carpos 
malleolosque,  ad  femora  et  brachia  interna,  regionemque 
dorsalem  et  abdominalem ; postremo  in  facie,  et  digitis  tam 
manuum  quam  pedum.  Ita,  in  paucioribus  tamen  exemplis, 
iisque  gravioribus,  tota  fere  corporis  superficies  obsidetur  vesi- 
culis, nonnunquam  (uti  ipse  vidi)  hic  et  illic  confluentibus.  In 
exemplis  frequentioribus  cervicem  solam,  vel  pectus,  vel  demum 
carpos  malleolosque  occupant  vesiculae,  quas  rarius  in  facie 
efflorescunt,  ibique  minus  confertae. 

Nonnullis  eruptio  Miliaria  protinus  ab  ejus  ortu  est 
vesicularum  absque  basi  et  colore,  solaquo  lympha  pellucida 
turgentium ; quod  rarius  accidit  nisi  iis  qui  antea  morbo 

(")  Allionins. 

laboraverint.  Nomine  Miliaria  Alba,  vel  Purpura  Alba,  vel 
simpliciter  Purpura  designabant  antiqui  cum  vesiculas  hasce 
pellucidas,  tum  illas  liquore  lacteo  gravidas. 

Diebus  aliquot  elapsis  liquor  vesicularum  maturatarum  vel 
absorbetur  vel  sacculo  rupto  effunditur ; liquorem  saepius 
effundi,  sacculo  vel  sponte  vel  fortuito  rupto,  arguit  foramen 
minimum  in  medio  'squamulae  circularis  albae  nunquam  non  in 
cute  per  aliquod  tempus  restantis  post  vesiculam  exsiccatam. (*  ) 

6.  Interea  die  febris  incerto,  saepius  autem  dum  maturantur 
primae  eruptionis  vesiculae,  altera  eruptio,  simili  exacerbatione 
annunciata  et  easdem  quas  prima  mutationes  subitura,  efflorescit. 

In  morbo  boni  ominis  symptomata  febrilia  post  unam  vel 
alteram  eruptionem  benigniora  fiunt  ; remissiones  longiores, 
pleniores  sunt,  exacerbationes  mitiores;  neque  raro  e secunda 
statim  vel  tertia  eruptione  convalescit  aeger  ; saepius  tamen 
eruptiones  longo  ordine  sequuntur,  et  vix  tertius  mensis  a pri- 
mordio febris  absolutus  dat  cutem  vesicularum  expertem,  atque 
aegroto  pristinas  vires  reddit.  Epidermide  inter  convalescendum 
defluente  cutis  quasi  decorticata  videtur. 

Morbi  mali  ominis  exacerbationes  graviores  sunt,  remissiones 
vix  discernuntur.  Eruptione  una  vel  altera  facta  in  pejora 
ruunt  omnia,  fatumque  annunciat  (tertio  vel  quarto  die  si  morbus 
sit  epidemicus,  paulo  serius  si  non,)  vel  delirium  vehementius, 
vel  coma  profundius,  vel  angustiae  respirationis  maximae. 

Nonnunquam  ex  inopinato  advenit  mors  Miliaria  gravi 
laboranti,  qui,  dum  omnia  bene  se  habere  videntur,  angustiis 
respirationis  dein  morte  ipsa  correptus,  vel  inter  loquendum,  vel 
inter  cibum  capiendum,  vel  demum  in  lasano  animam  efflat. 
Non  temere  igitur  Burserius,  cujus  Miliaria  descripta,  quamvis 
antiqua,  longe  omnium  prastantissima,  “ Ego  quidem  non 
novi  fortasse  morbum  isto  fallaciorem  ac  magis  infidum,  ita  ut 
quando  is  mihi  curandus  est,  nunquam  minus  securum,  nunquam 
magis  solicitum  me  sentiam.M(°) 

(*)  Lympha  vesiculae  IMiliariae  sub  cute  insitas  nec  febrem  nec 
inflammationem,  nedum  vesiculam  gignit.  Vide  Stoll  (Uat.  Medendi, 
1*.  7.  P.  302.)  Lepaulmier  (Arcli.  Gener,  de  Med.  v.  12.  P.  454.) 

(c)  Burserius  de  Morb.  Exanlh.  § 410.  Haud  secus  Etmuller 
(Opera.  Ton>  1.  P.  257.  Lond.  1688.)  “Affectus  acutus  non  raro 
prasceps  est,  qui,  dum  maxime  videtur  blandiri,  etiam  ex  levissimo 
errore  subito  jugulat.” 

Miliaria 


7,  Qui  semel  Miliaria  laborarunt  ad  eam 
Chronica  procliviores  in  futurum  sunt.  Nonnullis  utique 
faeminis  ita  facile  recidiva  est  eruptio  ut  consti- 
tutionem habere  Miliariam  videantur.  Has  ex  quam  levissimo 
vel  corporis  vel  animi  labore  excipere  solent  accessiones, 
quas  annunciabat  vel  frigus  artuum  sudore  resolutum,  vel 
cephalalgia  cum  vertigine,  vel  praecordia  oppressa,  vel  oculi 
nonnihil  obcoecati,  et  quibus  rite  succedunt  ad  collum  vel  pectus 
vel  denique  ad  carpos  malleolosque  aliquot  vesiculae  Miliariae 
utplurimum  pellucidae  omnisque  rubedinis  expertes.  Eruptione 
facta  protinus  decedit  febris;  pulsus,  qui  sub  paroxysmo  vix 
nonaginta  excedebat,  ad  normam  redit  ; lingua  pene  nitida, 
appetitus  et  dejectiones  naturales  fiunt;  restat  tamen  debilitas 
diuque  vexat  aegram. 

Miliariae  chronicae  accessio  vel  minor  vel  major  est.  Minor 
rarius  producitur  ultra  unam  aut  alteram  exacerbationem, 
unam  que  vesicularum  efflorescentiam,  et  vix  vetat  quin  aegra 
solennibus  occupationibus  vacet.  Accessio  major  nonnisi  plu- 
rimis exacerbationibus  et  vel  una  vel  pluribus  efflorescentiis 
definitur,  aegram  ita  imbecillam  dimittens  ut  vix  loqui  nedum 
ambulare  vel  in  pedibus  consistere  valeat. 


8.  Acuto  morbo  laboranti  optime  consultum  erit  si  ab 
omnibus  abstineatur  quae  magnopere  vires  vel  excitant  vel 
deprimunt.  Neque  igitur  venam  secueris,  neque  drastica  admi- 
nistraveris, neque  large  dederis  vel  vinum  vel  opium  vel 
mercurialia  vel  antimonialia  ; aegrotum  vero  posueris  in 
cubiculo  ampliori,  diem  que  fenestris  clausis  ademeris  ne  retina 
Miliarii  lumine  clariore  offendatur.  Sub  frigore  fomenta  calida 
membris  admoveris,  leniaque  porrexeris  cardiaca,  ceu  camphoram 
cum  acetate  vel  carbonate  ammoniae.  Sub  ardore  haustus 
frigidulos  dederis,  et  aera  liberum  extrinsecus  vocaveris,  timidius 
tamen.  Ad  finem  uniuscujusque  exacerbationis  vespertinae 
extractum  hyoscyami  cum  aloe  si  astricta  fuerit  alvus ; sin 
soluta,  aliquot  grana  pulveris  Doveri  administraveris.  Vertigini, 
cephalalgiae,  angustiis  respirationis,  quietem  tam  animi  quam 
corporis,  hirudines,  extractum  stramonii,  ante  omnia  vero 
vesicatoria  opposueris  ; diarrhoeae  vesicatoria,  catcchu  vel  kino, 
et  tincturam  opii. 

Convalescentem  firmaveris  medicamentis  Ionicis,  ceu  scr- 

pentaria,  cincliona,  ferro,  acidis  mineralibus  ; magis  autem  cibo 
lautiore,  vino  : gestatione  imprimis,  dein  ambulatione  sub  dio, 
postremo  peregrinatione  quae,  valetudinariis  fere  omnibus  profu- 
tura, nulli  aeque  prodest  ac  Miliario. 

Quaecunque  convalescentem  ex  acuta  confirmant,  chronica 
Miliaria  laboranti  prosunt  omnia,  imprimis  peregrinatio,  quae 
non  raro  sufficit  ipsa  ad  solvendam  morbi  accessionem. 

9.  Miliariam  vel  gignunt  vel  genitam  alunt  exasperantque 
1°  tristes  animi  affectus;  2°  labor  corporis  longius  protraetus  ; 
3°  regimen  calefaciens  quod  dicitur.  Prae  caeteris  igitur  infesta 
est  puerperis  utpote  quae  extremam  animi  anxietatem  unii  cum 
summo  dolore  et  labore  corporis  patiantur,  olim  vero  iisdem 
regimine  calido  utentibus  exitiosissima  fuit.  In  eam  proniores 
sunt  qui  cute  tenui,  albida,  teneni  induuntur,  et  quibus  simul 
animus  mobilis ; quapropter  faeminas  'quam  viros,  atque  inter 
faeminas  delicatiores  prius  adoritur. 

Miliaria  10.  Constitutione  quam  dicunt  aeris  hucusque 
Epidemica.  parum  investigata,  Miliaria,  sicut  morbi  alii  com- 
plures, epidemica  fieri  solita  est.  Ita  Lubeci  grassabatur  anno 
1048  (f ) : Lipsiae,  1652-3-4-5  (e)  : per  omnem  Saxoniam 
saepius  in  parte  priori  saeculi  decimi  octavi(/)  : ad  idem 

(rf)  Teste  Neucrantzio  “de  Purpura”  citato  a Burserio,  namque 
librum  ipsum  Neucrantzii  nuspiam  inveni. 

(e)  “ Historia  medicinalis  novum  istum  puerperarum  morbum 
continens  qui  ipsis  1 dei-  Friesel’  dicitur,”  a Godofredo  Welschio.  Lips. 
1(155.  Apud  Ilaller  Disput.  Med.  Tom  5.  § 174. 

Est  vivida  descriptio  Miliaria;  puerperis  ita  infesta:  ut  “jugulum  plane 
reipublicce  petiisse  visum  fuerit.”  Quod  intererat  inter  hanc  epi- 
demiam,  et  Scarlatinam,  morbillos  quasve  alias  epidemias  ita  luculenter 
exposuit  Welscbius  ut  haud  sine  admiratione  apud  Bateman  nostratem 
lego  Welschium  illft  historia  non  Miliariam  sed  scarlatinam  expressisse. 
De  libello  Welschii  ita  loquitur  illuslr.  Haller,  “ Memorabilis  libellus 
incunabula  novi  morbi  tradit  qui  ab  eo  tempore  per  septentrionalem 
Europam  tyrannidem  suam  extendit  neque  australi  penitus  parcit,  cum 
Reginam  Sardiniae  non  ita  dudum  extinxerit.  Lipsim  fere  anno  16.52 
primum  innotuit  jam  tunc  sievus  et  in  puerperas  inclemens.  Descriptio 
non  multum  ab  eo  morbo  distat,  quem  toties  in  Germania  vidi  carissimis 
mortalibus  funesto  et  quo  ipse  pene  oppressus  fui,  Hali.  Disp.  Med. 
Pr.  Tom  5.  Index. 

(/)  Teste  Hoffiuauno,  Med.  Rat.  (in  sectione  scii,  de  Febre  Purpurata.) 

fere  tempus  Francofurti  ad  Moenum  (*)  : Monte  Belligardo, 
17l2(A):  Petropoli,  1 7 35 ( * ) : Argentorati,  I734-5(*).  In 
Pieardia,  1773(');  1791("‘);  1821(«).  In  Suecia,  1770(*). 
In  Nortmannia,  1779(7’).  Chamboniae  in  Aquitania,  1776(?). 
In  Pedemontio  et  Occitania,  1782(r). 

Insulis  Britannicis  incognita  ante  saeculum  proxime  praeteritum 
Miliaria  frequentior  erat  Londinii(J)  ad  initium,  Dublinii(<) 
vero  ad  finem  ejusdem. 

(g)  Eodem  Hoffmanno  teste,  Ibid. 

( A ) Acta  Helvet.  Toni.  2.  P.  76. 

(i)  Weitbrecht  de  febrili  constitutione  petecbizante  Petropoli  anno 
1735  grassante.  Apud  Haller,  Disp.  Med.  Toni.  5.  P.  397. 

(*)  Salzmann  de  historia  Purpurae  Miliaris  albae  Argentoratum 
infestantis  annis  1734-5.  Apud  Haller.  Disp.  Med.  Tom.  5. 

Theoria  sua  obccecatus  Bateman,  in  hac  epidemia  uti  in  LipsianA, 
nihil  videt  nisi  Scarlatinam,  quanquam  “vesicula;  transparebant,  et 
chrystalli  aut  ramentorum  adamantinorum  instar  splendebant. 

(/)  Tessier,  Memoire  sur  la  suette  qui  a regne  a Hardivilliers  en 
Picardie,  Mai,  1773.  Meni,  et  Histoire  de  la  Societ.  Royal.  de  Med. 
de  Paris,  1777-8. 

('«)  Vide  “ Instruction  sur  le  traitement  de  la  Fievre  Miliaire  qui  est 
epidemique  dans  lc  departement  de  1’  Oise,  par  M.M.  Poisonnier,  Andry, 
et  Jeanroy,  commissaires  envoyes  sur  les  lieux  par  Ia  Societe  de 
Medecine,  et  M.M.  Marsau  et  Ilocques  medecins  de  Beauvais  charges 
de  traitement  de  cette  Maladie,  puliliee  par  ordre  du  directoire  de  depar- 
tement de  l’Oise  (1791).  Fourerov,  Med.  eclair.  Tom.  2.  P.  49. 

( n)  Rayer,  Histoire  de  1’Epidemie  de  suette  Miliaire  qui  a regne  en 
1821  dans  le  departement  de  l’Oise.  8vo.  Paris. 

(0)  Schulzenheim.  (Comm.  Lips.  v.  17,  P.  151.) 

(p)  Varnier,  Essai  sur  la  Fievre  Miliaire  qui  regne  souvent  dans 
plusieurs  cantons  de  la  Normandie.  Mem.  et  Hist.  de  la  Soe.  Royal.  de 
Med.  de  Paris,  1779. 

(?)  Baraillon  sur  la  Fievre  Miliaire.  Mem.  et  Hist.  de  la  Soc.  Royal. 
de  Med.  de  Paris,  1776. 

( r ) Pujol,  Memoire  sur  la  Fievre  Miliaire  qui  regna  en  Languedoc  et 
dans  les  provinces  limitrophes  durant  le  printemps  de  1782.  Pujol, 
opera,  a Boisseau.  Tom.  3. 

( r)  Vide  Hamilton  (de  Febre  Miliari,  Lond.  1710,)  qui  Britannorum 
primus  febrem  Miliariam  literis  dedit,  nisi,  (quod  adhuc  inter  medicos 
ambigitur,)  eam  tetigerit  Sydenham,  “ schedula  monitoria  de  novas  febris 
ingressu.” 

( 1 ) “ From  1772  to  1774,  in  Dublin,  Miliary  Fevers  were  very  frequent 
among  lying-in-women,  and  before  tliat  time  old  practitioners  informed 
me  tliat  they  seldom  met  with  tliem.  Wm.  Dease,  Observations  on 
Midwifery,  Dublin,  1783.  P.  199. 

Vide  quoque  Carolum  Quin  de  febre  Miliari  apud  Webster.  Med. 
Pr.  Syst.  Tom.  1.  P.  40]. 


10 


Quemadmodum  febris  typhus,  dysenteria,  cholera  morbus,  et 
fere  omnes  epidemite,  sic  Miliaria  aliis  regionibus  crebrius 
diutiusque  ingruit,  alias  autem  vel  nunquam  vel  quam  rarissime 
perstrinxit.  Hac  utique  ratione  Parisii  ipsi  ad  hunc  usque 
diem  pene  intacti  manent  morbo  quo  adeo  infestabantur  haud 
ita  pridem  aliae  quaedam  partes  Galliae  ut  iis  endemica 
videretur.(“) 

11.  Qui  secum  reputans  Miliariam,  nunc  diei  regimine 
antiphlogistico  et  mitiorem  et  rariorem  factam,  ea  fuisse  olim 
malignitate  sub  regimine  calefaciente  ut  civitates  pene  depo- 
pularet, neque  minus  quam  typhus  vel  ipsa  pestis  metum 
gentibus  incuteret,  meminerit  simul  nullum  non  morbum, 
Miliaria  epidemice  sceviente,  Miliariam  audire,  epidemia  vero 
extincta,  qui  sparsim  occurrunt  casus  vel  omnino  fallere  vel  ad 
aliud  genus  morborum  relegari,  ille  facile  colliget,  quare  nomen 
Miliariae  alias  celebre  et  in  ore  omnium  sit,  alias  (uti  nunc 
temporis  Dublinii)  raro  vel  inter  medicos  proferatur.  Neque 
alia  ratione  seculo  decimo  septimo,  post  primas  illico  Miliariae 
epidemicae  grassationes  in  Germania  septentrionali,  tam  scar- 
latina ('’),  quam  efflorescentia  typhi  papularis^)  et  morbi 

(«)  Vide  notas  (l-m.n.  o.p.)  supra. 

(e)  Plane  nihil  nisi  Scarlatina  maligna  erant  febres  illae  epidemicae 
quas  in  Ephem.  Nat.  Cur.  Tom  6.  append.  descripserunt  Grumvald 
(de  novit  febre  Miliari  in  celsissimo  Alpium  Penninarum  Bavarim  jugo 
epidemice  grassante  anno  1733,)  et  Trumpliius,  (de  Purpurft  sive  febre 
Miliari  epidemici  in  confiniis  Goslari*  in  Bavarifi  anno  1737.) 

A Bisset  quoque  nostrate  celebrata  est  quasi  vera  febris  Miliaris, 
Scarlatina  maligna  epidemica  in  comitatu  Eboracensi  anno  1760,  vide 
“ a narrative  of  an  epidemick  throat  distemper  and  Miliary  fever  as 
they  appeared  in  the  Dutchy  of  Cleveland,  in  1760.” 

Eodem  fere  modo  peccavit  M.  Simard.  Journal  de  Medecine  1786. 
P.  216. 

( w)  Vide  Historiam  febris  malignae  quae  in  urbe  et  agro  Isenacensi 
ann.  1759-60-61,  epidemice  grassata  fuit.  (Nov.  Act.  Nat.  Cur.  1767.) 
Historiam  quoque  morbi  Epidemici  in  circulo  Iglaviensi  et  adjacentibus 
regni  Boliemice  partibus  annis  1771-2.  A Sagar,  Lips.  1773.  Vide  etiam 
Comm.  Literar.  Norimb.  1741,  P.  281.  Burserium  de  Morb.  Exanthem. 
§ 308.  n.  Journal  de  Medec.  1786.  P.  235.  Macbride  Tbeoryand  Pract. 
of  Phys.  Lond.  1772.  § Miliary  Fever. 

De  hoc  errore  ita  Ludwig,  “ Purpura  seu  febris  Miliaris  est  morbus 
exanthematicus  veteribus  vel  ignotus  vel  non  accurate  satis  descriptus  et 
n febre  maligni!  pelechiali  non  satis  distinctus.”  Instit.  Med.  Clin. 
Lips.  1700. 

alii  complures^)  veram  Miliariam  apud  indoctiores  audiebant, 
dum  vel  solertibus  distinguendi  inter  Miliariam  et  quosvis  alios 
morbos,  cognomen  Miliarius  inepte  tribuebatur  nulli  non 
eruptioni(y)  cui  vel  minimam  similitudinem  grana  Milii  praebe- 
bant. Quare  non  sine  cura  quadam  evolvat  studiosus  scripta 
medica  istius  saeculi,  ne  omnes  eruptiones  nomine  ornatas  inter 
veras  Miliarias  recenseat;  neque  minore  cura  hodierna  legat  ne 
in  contrarias  partes  errans,  nullibi  veram  esse  Miliariam 
existimet  ex  eo  quod  in  iis  vix  ullibi  commemoratur.  Medico 
itidem  ad  lectum  assistenti  cavendum  est  ne  nimium  securus 
Miliariae  (quia  tunc  temporis  nulla  forsitan  sit  Miliaria 
epidemica)  correptum  Miliaria  vera,  laborare  vel  scarlatina  vel 
typho,  vel  intermittente,  vel  pleuritide  edicat,  atque  ita  simul 
vitae  aegrotantis,  simul  famae  suae  periculum  faciat.  Error 
hujusmodi  facilior  est  tum  propter  eruptionem  vesicularum 
aliquando  tardiorem,  tum  propter  ipsarum  tenuitatem,  qua 
fallere  et  visum  et  tactum  medicorum,  saltem  seniorum,  valeant. 

Minus  igitur  mirandum  vivere  etiamnum  litem  inter  medicos 
de  natura  ipsa  Miliariae,  morbi  simul  rari,  simul  exploratu 
difficilis,  et  quem  auctores  diversi  sub  diversis(*)  nominibus 
(quorum  alia  etiam  aliis  morbis  propria)  describebant.  Ad 
litem  facilius  solvendam,  cum  historiam  morbi  ex  optimis 
testibus  collatam,  tiira  descriptionem  ejus  accuratam  propriisque 
observationibus  nixam,  supra  retuli ; unde  liceat  colligere, 

1 0 Febrem  vel  graviorem  vel  mitiorem  nunquam  non  praegredi 
eruptionem  Miliariae. 

2°  Vesiculas  Miliarias  ab  omnibus  aliis  vesiculis  distingui 
posse  figura  et  maturatione  propriis. 

(x)  Ex.  gr.  Pleuritis,  (Camerarius  ap.  Haller,  Disp.  Med.  Tom.  2,) 
Pneumonia  (Baraillon  supra  citatus  ad  § 10,)  Febris  Intermittens 
(Baraillon,  Ibid.)  Catarrhus  epidemicus  (Baker  de  Catarrho  Epid.  Lond. 
1762.  n.)  Diversae  cutis  eruptiones  (Hoffmann.  Consuit.  Cent.  2 et  3. 
No.  191,  et  seq.  Item  Schacher  apud  Haller,  Disp.  Med.  Tom.  5.) 

(y)  Scii.  Aphthis  lactantium  (Meni,  de  la  Soc.  Boy.  de  Med.  de 
Paris,  1787.)  Papulis  Scarlatina:  (Vogel,  Burserius.)  Pustulis  variola: 
minoribus  vel  nascentibus  (Burserius.)  Petechiis  typhi  papillaribus 
(Collin,  Storck,  Sydenham  in  Sched.  Monitor.  Qu.  ? Rutty  “on  the 
Diseases  of  Dublin,”  passini.  J.  Chcyne,  in  Cyclop.  of  Practical 
Medicine,  sub  capite  Epidemic  Gastric  Fever.)  Vesiculis  Herpetis 
minoribus  (Bateman.) 

( £ ) Vide  notas  ad  § 10,  supra. 

3°  Miliariam,  cum  genus  universum  vesicularium,  seriem 
amare  eruptionum  ordine  sequentium,  quas  nunquam  non 
praegreditur  oppressio  praecordiorum,  sequitur  debilitas  summa, 
typhoideae  instar. 

4°  Miliariam,  cum  genus  universum  vesicularium,  haud 
facile  pati  vel  evacuantia  vel  fortius  stimulantia,  poscere  vero 
et  rogare  tonica  leniora,  ante  omnia  aera  liberum  et  peregri- 
nationem. 

5°  Miliariam  regimine  calefaciente  ali,  exasperari,  exitio- 
sissimam fieri, 

6°  Sub  regimine  tamen  quam  maxime  antiphlogistico 
efflorescere,  et  per  totam  fere  vitam  quasdam  delicatiores 
persequi.  (““) 

7 ° Epidemias  Miliariae  complures  quam  accurate  describi  a 
medicis  testibus  omni  fide  dignis. 

8 0 Quibusdam  regionibus  endemicam  (M)  Miliariam  infamem 
esse  cognominibus  popularibus,  “ Der  Friesel”  apud  Germanos, 
apud  Gallos  vero  “ La  Suette  des  Picards.” 

His  denique  argumentis  si  quis  opponat  rarius  observari 
Miliariam  in  nosocomiis  puerperarum  nunc  dierum  eventilatis, 
reponatur,  1°  Morbum  esse  opulentiorum  et  delicatiorum  potius 
quam  in  nosocomiis  decumbentium:  2°  Puerperas  plerasque 
omnes  e nosocomiis  citius  exire  quam  posse  efflorescere  ipsam 
eruptionem,  ideoque  pauciores  in  iis  numerari  Miliarias. 

(aa)  Vide  § 7.  supra.  Vide  quoque  Quin  supra  citatum.  Com.  Liter. 
Norim!) . Ann.  1745,  pag.  184.  Percival  (Essays.  Tom.  3.  pag.  274.) 
Brocklesby,  (Med.  Obs.  and  Inq.  v.  4,  pag.  28.)  Anfauvre,  (Hist.  et 
Mem.  de  Ia  Societ.  Royal.  de  Med.  de  Paris,  1781.)  Ptyol,  (ubi  supra.) 
Burserium,  (de  Morb.  Exanth.  § 427,)  qui  rem  comprobat  et  suis 
observationibus  et  testimoniis  medicorum  quamplurimis. 

(M)  Vid.  notas  ad  sectionem  10,  supra.  Amoenitates  quoque  Academ. 
v.  8,  pag.  27. 


